CELEX: 31982R2039
Language: el
Date: 1982-07-19 00:00:00
Title: Κανονισμός (EOK) αριθ. 2039/82 τού Συμβουλίου τής 19ης Ιουλίου 1982 περί τροποποιήσεως τού κανονισμού (EOK) αριθ. 726/79 όσον αφορά τή χορήγηση χρηματοδοτικής ενισχύσεως σέ προγράμματα εκμεταλλεύσεως εναλλακτικών ενεργειακών πηγών

Avis juridique important

|

31982R2039

Κανονισμός (EOK) αριθ. 2039/82 τού Συμβουλίου τής 19ης Ιουλίου 1982 περί τροποποιήσεως τού κανονισμού (EOK) αριθ. 726/79 όσον αφορά τή χορήγηση χρηματοδοτικής ενισχύσεως σέ προγράμματα εκμεταλλεύσεως εναλλακτικών ενεργειακών πηγών  

Επίσημη Εφημερίδα αριθ. L 219 της 28/07/1982 σ. 0009 - 0009

***** ΚΑΝΟΝΙΣΜΟΣ (ΕΟΚ) αριθ. 2039/82 ΤΟΥ ΣΥΜΒΟΥΛΙΟΥ  της 19ης Ιουλίου 1982  περί τροποποιήσεως του κανονισμού (ΕΟΚ) αριθ. 726/79 όσον αφορά τη χορήγηση χρηματοδοτικής ενισχύσεως σε προγράμματα εκμεταλλεύσεως εναλλακτικών ενεργειακών πηγών  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τον κανονισμό (ΕΟΚ) αριθ. 1302/78 του Συμβουλίου της 12ης Ιουλίου 1978 περί χορηγήσεως χρηματοδοτικής ενισχύσεως σε προγράμματα εκεμταλλεύσεως εναλλακτικών ενεργειακών πηγών (1), και ιδίως το άρθρο 11,  την πρόταση της Επιτροπής (2),  τη γνώμη του Ευρωπαϊκού Κοινοβουλίου (3),  τη γνώμη της Οικονομικής και Κοινωνικής Επι- τροπής (4),  Εκτιμώντας:  ότι, με τον κανονισμό (ΕΟΚ) αριθ. 726/79 (5), το Συμβούλιο καθόρισε το ανώτατο ποσό της ενίσχυσης που πρόκειται να χορηγηθεί δυνάμει του κανονισμού (ΕΟΚ) αριθ. 1302/78·  ότι είναι απαραίτητο να επιταχυνθεί η εφαρμογή των τεχνολογιών που αφορούν τους τομείς της υγροποίησης και αεριοποίησης των στερεών καυσίμων και της γεωθερμίας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο μόνο του κανονισμού (ΕΟΚ) αριθ. 726/79 αντικαθίσταται από το παρακάτω κείμενο:  «Άρθρο μόνο  1. Το ποσό που κρίνεται απαραίτητο να χορηγηθεί δυνάμει του κανονισμού (ΕΟΚ) αριθ. 1302/78 ανέρχεται σε 124 εκατομμύρια ECU για το σύνολο του πενταετούς προγράμματος.  2. Για τους παρακάτω τομείς η ενίσχυση υπολογίζεται ως εξής:  1.2 //   // εκατομμύρια  ECU  // - υγροποίηση και αεριοποίηση στερεών καυσίμων  // 69  // - εκμετάλλευση γεωθερμικών κοιτασμάτων  // 32,5,  // - εκμετάλλευση της ηλιακής ενέργειας  // 22,5·  Μέσα στο όριο των 124 εκατομμυρίων ECU, η Επιτροπή μπορεί να τροποποιήσει την κατανομή αυτή μέχρι το 10 % του ποσού οποιουδήποτε τομέα. Το Συμβούλιο, με ομόφωνη απόφαση, μπορεί να τροποποιήσει την κατανομή για το άνω του 10 % ποσό οποιουδήποτε τομέα.»  Άρθρο 2  Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 19 Ιουλίου 1982.  Για το Συμβούλιο  Ο Πρόεδρος  K. OLESEN  (1) ΕΕ αριθ. L 158 της 16. 6. 1978, σ. 3.  (2) ΕΕ αριθ. C 280 της 30. 10. 1980, σ. 6.  (3) ΕΕ αριθ. C 125 της 17. 5. 1982, σ. 175.  (4) ΕΕ αριθ. C 138 της 9. 6. 1981, σ. 1.  (5) ΕΕ αριθ. L 93 της 12. 4. 1979, σ. 2.